**Zmluva o výkone stavebného dozoru**

***uzatvorená v zmysle ustanovenia § 566 a nasl. a § 591 a nasl. zákona č. 513/1991 Zb. Obchodného zákonníka v znení neskorších predpisov***

*(ďalej ako* ***„zmluva“*** *v príslušných gramatických tvaroch)*

**evidenčné číslo objednávateľa: evidenčné číslo poskytovateľa:**

**Výkon stavebného dozoru (SD) pre stavbu s názvom: „.....................“ (ďalej ako „stavba“)**

**medzi nasledovnými zmluvnými stranami:**

**1. Objednávateľ:**

Názov: **Banskobystrický samosprávny kraj**

Sídlo : Námestie SNP 23/23, 974 01 Banská Bystrica

Štatutárny orgán: Mgr. Ondrej Lunter, predseda Banskobystrického samosprávneho kraja

Právna forma: samostatný územný samosprávny a správny celok SR zriadený

zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

IČO : 37828100

DIČ: 2021627333

Bankové spojenie : Štátna pokladnica

Číslo účtu : SK92 8180 0000 0070 0038 9679

Telefón/ fax : 048/4325111, 048/4325523

Osoba oprávnená rokovať

v zmluvných veciach: Ing. Róbert Machala, riaditeľ odboru cestnej infraštruktúry Úradu Banskobystrického kraja

Osoby oprávnené rokovať

v realizačných veciach: Ing. Alena Martincová, vedúca oddelenia investičnej prípravy a výstavby inžinierskych stavieb Úradu Banskobystrického kraja

Telefón: 048/4325 111, 048/4325 527,

E-mail: robert.machala@bbsk.sk, [podatelna@bbsk.sk](mailto:podatelna@bbsk.sk), [alena.martincova@bbsk.sk](mailto:alena.martincova@bbsk.sk),

(ďalej ako „**objednávateľ**“ v príslušnom gramatickom tvare)

**a**

**2. Poskytovateľ:**

Obchodné meno: ..............................................................

Sídlo : ..............................................................

Právna forma : ..............................................................

Zápis v Obchodnom registri Okresného súdu ..............., oddiel: ......, vložka č.: .........../.....

Zastúpená : ..............................................................

Osoba oprávnená konať

v mene spoločnosti: ..............................................................

Osoba oprávnená rokovať

vo veciach technických: ..............................................................

Osoba oprávnená konať

vo veciach zmluvy: ..............................................................

IČO: ..............................................................

DIČ: ..............................................................

Bankové spojenie: ..............................................................

Číslo účtu: ..............................................................

Telefón/ fax: ..............................................................

(ďalej ako „**poskytovateľ**“ v príslušnom gramatickom tvare a objednávateľ spolu s poskytovateľom ďalej v zmluve ako „**zmluvné strany**“ v príslušnom gramatickom tvare)

**Čl. I**

**Úvodné ustanovenia**

* 1. Objednávateľ zrealizoval verejné obstarávanie na stavbu s názvom: ..............., ktoré bolo vyhlásené vo Vestníku verejného obstarávania č. ................., dňa ................... pod značkou oznámenia ........................ (ďalej ako „**verejné obstarávanie**“) ako podlimitnú zákazku bez využitia elektronického trhoviska podľa § 108 ods. 1 písm. b) zákona č. 343/2015 Z. z. o verejnom obstarávaní v znení neskorších predpisov (ďalej ako „**ZVO**“), a to konkrétne spôsobom podľa § 112 ods. 6 druhá veta ZVO.
  2. Na základe výsledkov verejného obstarávania došlo k výberu zhotoviteľa stavby obchodnej spoločnosti .......................................................................................................... (ďalej ako „**zhotoviteľ**“) a k uzatvoreniu zmluvy o dielo zo dňa ....................... medzi objednávateľom v postavení objednávateľa a zhotoviteľom v pozícii zhotoviteľa (ďalej ako „**Zmluva so zhotoviteľom**“), predmetom ktorej je realizácia stavby v rozsahu vymedzenom v Zmluve so zhotoviteľom. Poskytovateľ vyhlasuje, že sa riadne oboznámil so Zmluvou so zhotoviteľom, voči jej zneniu nemá žiadne výhrady a je pripravený a schopný (najmä odborne, technicky a kapacitne) zabezpečovať všetky činnosti, ktoré má v mene objednávateľa alebo za objednávateľa na základe Zmluvy so zhotoviteľom pre objednávateľa zabezpečovať stavebný dozor.
  3. Zmluvné strany majú spoločný záujem na tom, aby došlo k riadnej a včasnej realizácii predmetu tejto zmluvy a k jej riadnemu splneniu a majú záujem si pritom poskytnúť všetku nevyhnutne potrebnú súčinnosť.

**Čl. II**

**Predmet zmluvy**

* 1. Predmetom tejto zmluvy je záväzok poskytovateľa vykonať pre objednávateľa činnosti **stavebného dozoru v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (predovšetkým § 46b), resp. s účinnosťou od 01.04.2023 v súlade so zákonom č. 201/2022 Z.z. o výstavbe, ako aj v súlade s touto zmluvou, a to predovšetkým** v rozsahu uvedenom v čl. III a IV tejto zmluvy, resp. inak vyplývajúcom z tejto zmluvy a Zmluvy so zhotoviteľom pri vedení a realizácii stavby s názvom: *.........................*“ **v členení podľa priloženej PD na linku:** ................................................; a objednávateľ sa za riadne a včasné splnenie predmetu zmluvy zaväzuje zaplatiť poskytovateľovi dojednanú odplatu a poskytnúť mu nevyhnutnú súčinnosť v nevyhnutne potrebnom rozsahu (ďalej ako „**predmet zmluvy**“).
  2. **Stavebným dozorom objednávateľa** sa rozumie osoba dostatočne kvalifikovaná zapísaná v zozname Slovenskej komory stavebných inžinierov, ktorá je oprávnená dávať v mene objednávateľa zhotoviteľovi v zmysle Zmluvy so zhotoviteľom záväzné pokyny v technických veciach v rozsahu Zmluvy so zhotoviteľom, má právo vyžadovať akékoľvek informácie v súvislosti s plnením diela od zhotoviteľa a plní ďalšie funkcie a vykonáva ďalšie činnosti v zmysle Zmluvy so zhotoviteľom a v súlade s § 46b zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
  3. Poskytovateľ vyhlasuje, že sa riadne oboznámil so Zmluvou so zhotoviteľom a voči jej zneniu nemá žiadne výhrady. Poskytovateľ ďalej vyhlasuje a bez akéhokoľvek obmedzenia zodpovednosti a bez možnosti liberácie zodpovedá za to, že je pripravený a schopný (najmä odborne, technicky a kapacitne) bez prekážok, riadne a včas zabezpečovať, uskutočňovať a/alebo vykonávať všetky činnosti, ktoré má v mene alebo za objednávateľa na základe Zmluvy so zhotoviteľom akokoľvek zabezpečovať, uskutočňovať a/alebo vykonávať stavebný dozor ako je tam definovaný. Toto vyhlásenie je podstatná okolnosť pre uzatvorenie tejto zmluvy a jej plnenie, bez ktorého by zmluvu objednávateľ neuzatvoril.

**Čl. III**

**Rozsah a obsah záväzku poskytovateľa**

* 1. Poskytovateľ sa zaväzuje, že v rozsahu a za podmienok dohodnutých v tejto zmluve pre objednávateľa zabezpečí svojimi vlastnými kapacitami výkon činností stavebného dozoru, ktorý pozostáva z nasledovných činností a ktoré uskutoční nasledovne:
     1. **Vo vzťahu k stavebným činnostiam:**

1. preštudovať všetky dokumenty podľa dokumentácie pre stavebné povolenie (DSP) s náležitosťami dokumentácie na realizáciu stavby (DRS), stavebné povolenia, oznámenia k ohláseniam stavebných úprav, zmluvné dokumenty súvisiace so stavbou a iné podklady, ktoré sú potrebné pre výkon činnosti stavebného dozoru pre stavbu,
2. oznámiť príslušným orgánom začatie stavby najmenej 15 dní pred jej začatím, prípadne oznámiť dotknutým orgánom ďalšie údaje vyplývajúce zo stavebných povolení alebo iných rozhodnutí v termínoch v nich určených,
3. odovzdať stavenisko zhotoviteľovi, vrátane úkonov s tým spojených (podpis protokolu a pod.),
4. skontrolovať harmonogram prác zhotoviteľa stavby najneskôr ku dňu odovzdania staveniska zhotoviteľovi (najmä trvanie jednotlivých činností, ich vzájomné väzby a následné väzby na lehotu výstavby, prípadné potrebné technologické prestávky medzi jednotlivými technologickými postupmi, vrátane posúdenia väzieb na technické zariadenia, materiálové vybavenie zhotoviteľa a personálne kapacity zhotoviteľa). V prípade zistenia nedostatkov alebo nezrovnalostí v predloženom harmonograme prác upozorní na túto skutočnosť zápisom v protokole o odovzdaní staveniska a zároveň určí zhotoviteľovi primeranú lehotu na odstránenie zistených nedostatkov a nezrovnalostí v harmonograme prác. Objednávateľ si vyhradzuje právo neschváliť zmenu harmonogramu prác. Harmonogram prác schválený poskytovateľom a objednávateľom bude v rozsahu, v akom to Zmluva so zhotoviteľom pripúšťa, záväzný pre zhotoviteľa počas celej doby výstavby.

**Vo vzťahu k stavebnému denníku:**

1. vykonávať nasledujúce činnosti vo vzťahu k stavebnému denníku:
2. kontrola včasného zavedenia stavebného denníka s potvrdením dňa začatia stavebných prác na jednotlivých objektoch/úsekoch. Kontrola riadneho vedenia stavebného denníka a jeho predpísaných príloh,
3. zápis nedostatkov zistených v priebehu prác do stavebného denníka, požiadaviek na ich odstránenie a zápis ďalších skutočností dôležitých pre priebeh realizácie predmetu zmluvy a bezodkladné písomné (postačí e-mailom) upozorňovanie objednávateľa o všetkých takýchto skutočnostiach,
4. sledovať obsah stavebného denníka, k zápisom zhotoviteľa alebo iných subjektov pripájať svoje súhlasné alebo nesúhlasné stanovisko a prípadné pripomienky. Ak poskytovateľ nesúhlasí s obsahom zápisu v stavebnom denníku, resp. sa má vyjadriť k nejakému problému, ktorý zhotoviteľ zapísal do stavebného denníka, musí sa k nemu poskytovateľ vyjadriť, a to v stavebnom denníku do troch pracovných dní s uvedením odôvodnenia. V prípade, že otázka alebo problém presahuje kompetencie poskytovateľa alebo môže mať vplyv na plnenie Zmluvy so zhotoviteľom a/alebo právne postavenie objednávateľa zo Zmluvy so zhotoviteľom, oznámi to poskytovateľ bezodkladne objednávateľovi, aby sa otázka alebo problém okamžite riešil. Do denníka zapíše poskytovateľ ďalší postup riešenia,
5. po priebežnej kontrole a preverení prác, ktoré budú zakryté, alebo sa stanú inak neprístupné, musí poskytovateľ do stavebného denníka jednoznačne zapísať, či tieto práce preberá, resp. či prebehli v súlade s príslušnou dokumentáciou, a či dáva súhlas na pokračovanie v ďalších prácach, ktoré prekryjú tieto konštrukcie, resp. na ne inak nadväzujú;

**Vo vzťahu k priebehu a vykonávaniu prác na stavbe:**

1. kontrolovať dodržiavanie hraníc dočasných a trvalých záberov,
2. kontrolovať súlad zhotovovanej stavby s dokumentáciou na realizáciu stavby s náležitosťami dokumentácie pre stavebné povolenie a ďalšími relevantnými dokumentmi, na základe ktorých sú stavebné činnosti v zmysle Zmluvy so zhotoviteľom realizované a sledovať dodržiavanie podmienok v zmysle vydaného stavebného povolenia na stavbu, resp. iných povolení vydaných príslušnými orgánmi verejnej moci, ak tieto boli vydané,
3. protokolárne odovzdať základné smerové a výškové vytýčenie jednotlivých objektov stavby zhotoviteľovi v spolupráci s autorským dozorom objednávateľa, spolupracovať s autorizovaným geodetom pri dohľade nad dodržaním priestorového umiestnenia objektov,
4. sledovať postup výstavby z technického a technologického hľadiska a kontrolovať dodržiavanie a plnenie podmienok stanovených v dokumentácii pre realizáciu stavby a vo všeobecne záväzných právnych predpisoch a technických normách,
5. skontrolovať kontrolný skúšobný plán predložený zhotoviteľom, vznášať k nemu pripomienky a tento schvaľovať,
6. pokiaľ vznesie zhotoviteľ akúkoľvek požiadavku (napr. na „naviac práce“, na súčinnosť objednávateľa a pod.), vyjadrovať sa na požiadanie objednávateľa k takýmto požiadavkám zhotoviteľa,
7. kontrolovať vecnú stránku množstva a kvality vykonaných prác zhotoviteľom pri realizácii stavby a zaznamenávať zistené množstvá a kvalitu týchto prác (vrátane použitých materiálov), kontrolovať vecnú a cenovú správnosť a úplnosť oceňovaných podkladov a platných dokladov, ich súlad s podmienkami Zmluvy so zhotoviteľom,
8. organizovať kontrolné dni a koordinačné porady za účelom riešenia prípadných problémov, aktualizácie a informovania o priebehu prác a ďalších relevantných otázkach pre plnenie Zmluvy so zhotoviteľom, a to minimálne raz za 14 dní, v prípade potreby a naliehavosti aj častejšie – bezodkladne po vzniku otázky alebo problému, ktorý je potrebné riešiť. Kontrolné dni a koordinačné porady sa nebudú uskutočňovať v čase prerušenia prác na stavbe z dôvodu nepriaznivých klimatických podmienok, (t. j. v zimnom období),
9. vykonávať kontrolu a preberanie konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácii jednotlivých objektov stavby, ako napr. základových škár, podložia, výstuže, vŕtaných pilót, atď.
10. na základe zistených skutočností sa vyjadrovať k prípadným zmenám stavebných a technologických postupov,
11. pred začatím využívania miestnych, resp. účelových komunikácií, zabezpečiť ich prehliadku za účasti zainteresovaných subjektov a vyhotoviť o tom záznam s prípadnou fotodokumentáciou, najmä za tým účelom, aby bolo možné kontrolovať a preukázať, či došlo k akýmkoľvek poškodeniam činnosťou zhotoviteľa a v akom rozsahu,
12. priebežne (sústavne) kontrolovať postup prác v zmysle schváleného harmonogramu prác zhotoviteľa stavby. Na zistené nezrovnalosti je poskytovateľ povinný upozorniť zhotoviteľa formou zápisu v stavebnom denníku bezodkladne v deň zistenia (najmä trvanie jednotlivých činností, ich vzájomné väzby a následná väzba na lehotu výstavby, potrebné technologické prestávky medzi jednotlivými technologickými postupmi vrátane posúdenia väzieb na technické zariadenia, materiálové vybavenie zhotoviteľa a personálne kapacity zhotoviteľa) a objednávateľa bezodkladne (najneskôr ráno nasledujúceho kalendárneho dňa) prinajmenšom formou e-mailu spoločne s fotokópiou, resp. iným čitateľným záznamom príslušného zápisu v stavebnom denníku; na vyžiadanie objednávateľa je poskytovateľ povinný tomuto obratom situáciu objasniť do požadovaných detailov. V prípade zistenia omeškania zhotoviteľa s realizáciou stavby je poskytovateľ povinný túto skutočnosť bezodkladne uviesť zápisom v stavebnom denníku, ktorým súčasne vyzve na akceleráciu prác a súčasne určí primeranú lehotu na odstránenie vzniknutého časového sklzu oproti schválenému harmonogramu prác s prihliadnutím na celkovú dobu výstavby. O zistenej skutočnosti je poskytovateľ povinný bezodkladne, avšak najneskôr nasledujúci kalendárny deň, informovať objednávateľa, a to postupom v súlade s článkom VII ods. 7.3 tejto zmluvy, a súčasne aj zhotoviteľa zaslaním príslušného oznámenia na e-mail zhotoviteľa. Písomné oznámenie poskytovateľa bude obsahovať jednoznačne určený začiatok vzniku časového sklzu oproti schválenému harmonogramu prác, presný počet dní omeškania ku dňu upozornenia a upozornenie na sankčné mechanizmy vyplývajúce zo zmluvných dojednaní medzi objednávateľom a zhotoviteľom,
13. sledovať spôsob a postup uskutočňovania stavby tak, aby bola zaručená bezpečnosť a ochrana zdravia pri práci v súlade so zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a požiarna bezpečnosť v súlade so zákonom č. 314/2001 Z. z. o ochrane pred požiarmi v znení neskorších predpisov. Zabezpečiť koordináciu plnenia úloh pri realizácii prác na stavenisku z hľadiska zaistenia bezpečnosti a ochrany zdravia pri práci v súlade s nariadením vlády č. 396/2006 Z. z. o minimálnych bezpečnostných a zdravotných požiadavkách na stavenisko, a to najmä podľa § 6 tohto nariadenia. Zabezpečiť koordináciu všetkých účastníkov výstavby a ich subdodávateľov,
14. predkladať objednávateľovi stanoviská/podklady k sťažnostiam, týkajúcim sa realizácie predmetu zmluvy,
15. chronologicky podľa položiek výkazu výmer vyhotovovať fotodokumentáciu priebehu realizácie, najmä častí stavby, ktoré budú zakryté alebo sa stanú neprístupnými pri ďalších prácach vykonávaných pri realizácii stavby,
16. vyhotovovať pravidelné správy stavebného dozoru a ich predloženie technickému dozoru objednávateľa, ktorým sa rozumie Banskobystrická regionálna správa ciest, a.s., Majerská cesta 94, 974 69 Banská Bystrica, IČO: 36836567 (ďalej ako „**Technický dozor objednávateľa**“) a osobe objednávateľa oprávnenej rokovať vo veciach technických, resp. vo veciach zmluvy, a to minimálne raz za dva mesiace, najneskôr do 10. dňa príslušného kalendárneho mesiaca, v ktorom je povinný túto správu podať. Technický dozor objednávateľa a osoba objednávateľa oprávnená rokovať vo veciach technických, resp. vo veciach zmluvy, sa zaväzujú schváliť pravidelnú správu stavebného dozoru do 10 pracovných dní od jej preukázateľného doručenia do dispozície Technického dozoru objednávateľa alebo osoby objednávateľa oprávnenej rokovať vo veciach technických, resp. vo veciach zmluvy alebo ju vrátiť poskytovateľovi s požiadavkou na doplnenie. V prípade omeškania poskytovateľa s predložením pravidelnej správy stavebného dozoru v lehote uvedenej v tomto bode alebo v prípade neúplnosti údajov pravidelnej správy stavebného dozoru, objednávateľovi vzniká voči poskytovateľovi nárok na zmluvnú pokutu vo výške 500,- Eur za každé jednotlivé porušenie a každý čo i len začatý deň nesplnenia/porušenia povinnosti; nárok objednávateľa na náhradu škody spôsobenej poskytovateľom objednávateľovi porušením povinností podľa tohto ustanovenia zmluvy tým nie je dotknutý. Formát pravidelnej správy stavebného dozoru je uvedený v prílohe č. 1 tejto zmluvy,
17. vypracovať súhrnnú správu stavebného dozoru obsahujúcu popis rozpracovanosti prác na stavbe k termínu ukončenia realizácie prác na stavbe v príslušnom kalendárnom roku z objektívne odôvodnených príčin (napr. klimatické podmienky) a jej predloženie Technickému dozoru objednávateľa a osobe objednávateľa oprávnenej rokovať vo veciach technických, resp. vo veciach zmluvy najneskôr do 10 kalendárnych dní odo dňa, kedy prerušenie prác v príslušnom kalendárnom roku nastalo. Technický dozor objednávateľa a osoba objednávateľa oprávnená rokovať vo veciach technických, resp. vo veciach zmluvy, sa zaväzujú schváliť súhrnnú správu stavebného dozoru do 10 pracovných dní od jej preukázateľného doručenia do dispozície Technického dozoru objednávateľa alebo osoby objednávateľa oprávnenej rokovať vo veciach technických, resp. vo veciach zmluvy alebo ju vrátiť poskytovateľovi s požiadavkou na doplnenie. V prípade omeškania poskytovateľa s predložením súhrnnej správy stavebného dozoru v lehote uvedenej v tomto bode alebo v prípade neúplnosti údajov súhrnnej správy stavebného dozoru, objednávateľovi vzniká voči poskytovateľovi nárok na zmluvnú pokutu vo výške 500,- Eur za každé jednotlivé porušenie a každý, čo i len začatý deň nesplnenia/porušenia povinnosti; nárok objednávateľa na náhradu škody spôsobenej poskytovateľom objednávateľovi porušením povinností podľa tohto ustanovenia zmluvy tým nie je dotknutý.

**Osobitne vo vzťahu k zabezpečeniu kvality dodávok a prác na stavbe**, avšak bez toho, aby tým v súvislosti s týmto predmetom boli dotknuté povinnosti vyššie:

1. sledovať, či zhotoviteľ vykonáva pri realizácii stavby predpísané skúšky materiálov, konštrukcií a prác,
2. vyjadrovať sa k porovnaniu výsledkov prieskumov so skutočnosťami zistenými pri zemných prácach na stavbe a v prípade odlišných výsledkov v spolupráci so špecialistom pre geotechnickú činnosť prijímať návrhy doplnkových riešení, za spoluúčasti odborných zástupcov objednávateľa, a udeľovať pokyny zhotoviteľovi v danej súvislosti, ak si ich udelenie nevyhradí objednávateľ,
3. sledovať dodržiavanie skúšok materiálov, konštrukcií, s kontrolou ich výsledkov a predpísaných technológií podľa schváleného skúšobného plánu, vyžadovať doklady o preukázaní zhody výrobkov pre stavbu,

**V závere realizácie prác na stavbe, resp. jednotlivých ich častí a po ich realizácii:**

1. organizovať odovzdanie a prevzatie stavby alebo jej časti,
2. zaujímať stanovisko s vysvetlením a návrhom riešenia k prípadným skrytým vadám na stavbe,
3. kontrolovať doklady, ktoré predloží zhotoviteľ k odovzdaniu a prevzatiu dokončenej stavby,
4. kontrolovať odstraňovanie vád a nedorobkov zistených pri preberaní v dohodnutých termínoch,
5. zabezpečovať preberacie konania vrátane vypracovania protokolu o prevzatí a odovzdaní verejnej práce v zmysle vyhlášky č. 83/2008 Z. z. Ministerstva výstavby a regionálneho rozvoja SR, ktorou sa vykonáva zákon č. 254/1998 Z. z. o verejných prácach v znení neskorších predpisov, resp. účasť na vypracovaní protokolu a ďalších potrebných úkonoch v rozsahu pokynu objednávateľa,
6. kontrolovať vypratanie a upratanie staveniska a priľahlých pozemkov a ciest zhotoviteľom,
7. za účasti a súčinnosti zhotoviteľa a správcov/vlastníkov určiť prípadné poškodenie prístupových ciest a priľahlých nehnuteľností, ako aj potrebný rozsah opráv,
8. oznamovať akékoľvek a všetky vady alebo poškodenia zhotoviteľovi a objednávateľovi, ako aj kontrolovať odstraňovanie vád zistených počas záručnej doby,
9. vypracovať záverečnú správu stavebného dozoru a predložiť ju osobe objednávateľa oprávnenej rokovať vo veciach technických, a to najneskôr do 15 dní odo dňa termínu ukončenia trvania zmluvy. Záverečná správa bude obsahovať kumulatívne údaje za celú dobu výkonu činnosti stavebného dozoru. Objednávateľ sa prostredníctvom osoby objednávateľa oprávnenej rokovať vo veciach technických a prostredníctvom Technického dozoru objednávateľa zaväzuje schváliť záverečnú správu stavebného dozoru do 10 pracovných dní od jej preukázateľného doručenia alebo ju vrátiť poskytovateľovi s požiadavkou na doplnenie. V prípade omeškania poskytovateľa s predložením záverečnej správy stavebného dozoru v lehote uvedenej v tomto bode alebo v prípade neúplnosti údajov záverečnej správy stavebného dozoru objednávateľovi vzniká voči poskytovateľovi nárok na zmluvnú pokutu vo výške 500,-Eur za každé jednotlivé porušenie a každý čo i len začatý deň nesplnenia/porušenia povinnosti; nárok objednávateľa na náhradu škody spôsobenej poskytovateľom objednávateľovi porušením povinností podľa tohto ustanovenia zmluvy tým nie je dotknutý.
   * 1. Poskytovateľ sa ďalej zaväzuje v dostatočnom predstihu upovedomiť objednávateľa o akejkoľvek činnosti alebo úkone, ktorého vykonanie je zo strany objednávateľa podľa Zmluvy so zhotoviteľom, resp. zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“), potrebné pre riadne a včasné plnenie Zmluvy so zhotoviteľom, resp. na ktoré je objednávateľ povinný, čo platí aj vtedy, ak má predmetnú činnosť alebo úkon podľa Zmluvy so zhotoviteľom vykonať objednávateľ výlučne sám bez súčinnosti poskytovateľa, s výnimkou plnenia daňových povinností a povinností podľa ZVO.
     2. Záväzok uvedený v ods. 3.1.2 tohto článku zmluvy platí aj o úkonoch, ktoré je potrebné alebo účelné vykonať pre zachovanie akýchkoľvek práv objednávateľa vyplývajúcich zo Zmluvy so zhotoviteľom, Obchodného zákonníka a/alebo akéhokoľvek iného ustanovenia aplikovateľného právneho predpisu.
   1. Objednávateľ si vyhradzuje právo vopred odsúhlasiť zahájenie činností uvedených v odseku 3.1. (všetkými jeho časťami) tohto článku zmluvy vyššie, ako aj kontrolovať ich priebeh a v danej súvislosti udeľovať poskytovateľovi záväzné pokyny. V danej súvislosti platí, že poskytovateľ je povinný upozorniť objednávateľa na nevhodnosť jeho pokynov s uvedením, v čom táto nevhodnosť spočíva. Pokiaľ k upozorneniu nedôjde, poskytovateľ zodpovedá aj v prípade nevhodnosti pokynu. Objednávateľ po kvalifikovanom upozornení poskytovateľa pokyn prehodnotí, k čomu poskytovateľ poskytne potrebnú súčinnosť najmä doplňujúce vysvetlenia a návrhy a odporúčania na zmenu pokynu tak, aby bol vhodný. Následný pokyn sa poskytovateľ zaväzuje dodržať, pričom platí, že ak je pokyn v súlade s návrhmi a odporúčaniami poskytovateľa, považuje sa pokyn nevyvrátiteľne za vhodný a objednávateľ nenesie žiadnu zodpovednosť za prípadnú nevhodnosť pokynu. V súvislosti s pokynmi objednávateľa, informovaním objednávateľa poskytovateľom a činnosťou poskytovateľa ako stavebného dozoru podľa Zmluvy so zhotoviteľom ďalej platí, že:
10. Činnosti stavebného dozoru zo Zmluvy so zhotoviteľom – pokiaľ v tejto zmluve alebo Zmluve so zhotoviteľom nie je pre akékoľvek činnosti alebo úkony uvedené inak – vykonáva poskytovateľ samostatne bez potreby predchádzajúceho schválenia objednávateľom; čím nie sú dotknuté akékoľvek oprávnenia objednávateľa a tomu korešpondujúce povinnosti poskytovateľa, a to vrátane možnosti objednávateľa vyhradiť si právo na ktorékoľvek úkony alebo činnosti poskytovateľa vopred udeľovať súhlas, k čomu je v takom prípade poskytovateľ povinný poskytnúť maximálnu súčinnosť, najmä si súhlas vopred vyžiadať a informovať objednávateľa o všetkých relevantných skutočnostiach potrebných pre udelenie súhlasu / pokynu vo veci;
11. Vo vzťahu k tým činnostiam stavebného dozoru zo Zmluvy so zhotoviteľom (najmä súhlasy, schválenia, pripomienky a pod.), ktoré majú alebo môžu mať za následok: (i) zmenu času plnenia zo Zmluvy so zhotoviteľom; (ii) zmenu ceny plnenia zo Zmluvy so zhotoviteľom, resp. vznik prípadných naviac prác, bez ohľadu na to, či sú prípustné, a/alebo (iii) zmenu projektovej dokumentácie alebo inej obdobnej dokumentácie, na základe ktorej je alebo má byť realizovaná stavebná činnosť na základe Zmluvy so zhotoviteľom, je poskytovateľ povinný vždy svoju činnosť vopred konzultovať s objednávateľom a oboznámiť ho so všetkými relevantnými informáciami a navrhovaným postupom poskytovateľa ako stavebného dozoru voči zhotoviteľovi. Objednávateľ je v danej súvislosti oprávnený tiež udeliť pokyny za aplikácie pravidiel a práv a povinností v zmysle tohto ods. 3.3 tohto článku zmluvy.
    1. V rozsahu, v akom poskytovateľ vykonáva činnosť stavebného dozoru podľa tejto zmluvy, je povinný túto činnosť vykonávať nestranne bez ohľadu na akékoľvek iné dojednania v tejto zmluve, čím ale nie sú dotknuté práva a povinnosti zmluvných strán v rozsahu, v akom túto nestrannosť nenarúšajú. Ak sa objednávateľ kedykoľvek domnieva, že je zo strany poskytovateľa jeho nestrannosť dotknutá, je povinný na to bezodkladne upozorniť poskytovateľa s cieľom dosiahnutia dohody o riešení vzniknutej situácie, ak k dohode nedôjde, objednávateľ je oprávnený stanoviť záväzný pokyn s cieľom situáciu vyriešiť.
    2. Objednávateľ si vyhradzuje právo overiť kvalitu stavebných prác, dodávaných a zabudovaných materiálov, počas a tiež po ukončení realizácie diela, oprávnenou osobou kvality objednávateľa.

**Čl. IV**

**Trvanie a čas plnenia zmluvy**

* 1. Poskytovateľ bude vykonávať činnosť stavebného dozoru podľa tejto zmluvy počnúc jej účinnosťou, a to až do riadneho splnenia všetkých činností a povinností podľa tejto zmluvy, t. j. najmä do doby, kým dôjde k úspešnému dokončeniu, vykonaniu, odovzdaniu a prevzatiu všetkých častí diela v zmysle Zmluvy so zhotoviteľom, vrátane odstránenia všetkých vád a nedorobkov diela (ďalej aj ako „**trvanie plnenia zmluvy**“).
  2. V súvislosti s ods. 4.1 tohto článku zmluvy poskytovateľ berúc na vedomie Zmluvu so zhotoviteľom potvrdzuje, že trvanie plnenia zmluvy je dostatočne určité, pričom poskytovateľ berie na vedomie aj to, že v prípade omeškania zhotoviteľa alebo v prípade výskytu okolností, ktoré majú za následok posun harmonogramu v zmysle Zmluvy so zhotoviteľom, ako aj v prípade iných skutočností majúcich za následok predĺženie trvania Zmluvy so zhotoviteľom alebo termínov tam uvedených, bude trvanie plnenia tejto zmluvy v zodpovedajúcom rozsahu predĺžené oproti pôvodne očakávanému trvaniu plnenia, t. j. trvanie plnenia zmluvy bude vždy v súlade s ods. 4.1 tohto článku. Tým nie sú dotknuté žiadne povinnosti poskytovateľa.
  3. Zmluvné strany sa výslovne dohodli na tom, že predĺženie pôvodne očakávaného trvania plnenia tejto zmluvy (podľa ods. 4.1 tohto článku zmluvy) v dôsledku skutočností uvedených v ods. 4.2 tohto článku zmluvy nemá vplyv na výšku odplaty poskytovateľa.
  4. Poskytovateľ sa zaväzuje vykonávať všetky činnosti na základe tejto zmluvy riadne, včas s odbornou starostlivosťou tak, aby dochádzalo k riadnemu a včasnému plneniu Zmluvy so zhotoviteľom, a to zo strany všetkých subjektov. V rozsahu, v akom poskytovateľ porušil alebo inak opomenul akúkoľvek svoju povinnosť, zodpovedá v plnom rozsahu objednávateľovi za toto porušenie a jeho akékoľvek následky, vrátane prípadnej nemožnosti zhotoviteľa plniť po dobu omeškania objednávateľa spôsobeného porušením povinnosti poskytovateľa, vrátane následkov súvisiacich s prípadnou aplikáciou § 365 ods. 4 Obchodného zákonníka (tzn. že zhotoviteľ nebude v omeškaní v dôsledku omeškania objednávateľa, avšak dôjde k posunu termínov plnenia Zmluvy so zhotoviteľom, resp. akýchkoľvek častí plnenia).

**Čl. V**

**Odplata a platobné podmienky**

* 1. Odplata poskytovateľa za uskutočnený stavebný dozor podľa tejto zmluvy, je stanovená dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
  2. Celková maximálna odplata poskytovateľa za stavebný dozor bez ohľadu na počet odpracovaných hodín podľa tejto zmluvy predstavuje celkom:

|  |  |  |
| --- | --- | --- |
| Odplata poskytovateľa bez DPH | Suma DPH 20% | Odplata poskytovateľa vrátane DPH |
|  |  |  |

(slovom: ........................................................... s DPH).

* 1. Celková maximálna odplata poskytovateľa zahŕňa akékoľvek a všetky náklady a výdavky poskytovateľa potrebné na riadne a včasné plnenie tejto zmluvy, t. j. poskytovateľ nebude mať nárok na úhradu akéhokoľvek iného plnenia, než je celková maximálna odplata poskytovateľa.
  2. Zmluvné strany sa dohodli, že odplatu za jednotlivú uskutočnenú činnosť stavebného dozoru podľa tejto zmluvy objednávateľ uhradí poskytovateľovi samostatnými faktúrami **za každú etapu osobitne,** nasledovne:

Odplatu za činnosti stavebného dozoru počas realizácie stavby bude poskytovateľ fakturovať objednávateľovi percentuálnym podielom alikvotne k fakturácii zhotoviteľa stavby, avšak v minimálnej výške 20 % z celkovej odplaty poskytovateľa. Základom pre výpočet bude fakturovaná cena diela zhotoviteľom stavby za príslušné obdobie. Výpočet sumy čiastkovej odplaty poskytovateľa za príslušné obdobie bude tvoriť prílohu k danej faktúre.

* 1. V prípade, ak dôjde k predčasnému ukončeniu tejto zmluvy, bude poskytovateľ fakturovať výkon činností stavebného dozoru podľa tejto zmluvy, ktoré boli skutočne vykonané ku dňu ukončenia zmluvy, objednávateľovi vo výške vzájomne odsúhlaseného rozsahu vykonaných činností stavebného dozoru a to podielom z dohodnutej celkovej maximálnej odplaty podľa čl. V ods. 5.1 tejto zmluvy, pre jednotlivé činnosti stavebného dozoru uvedené v čl. III tejto zmluvy (t. j. napr., ak k momentu skončenia zmluvy boli vykonané činnosti stavebného dozoru v rozsahu 50 %, bude fakturovaných 50 % maximálnej odplaty podľa čl. V ods. 5.1 zmluvy). Takáto faktúra poskytovateľa bude ponížená o sumy, ktoré už boli objednávateľovi počas trvania zmluvy fakturované. Ak vznikne záporná suma, poskytovateľ prevyšujúcu časť objednávateľovi vráti. Poskytovateľ nemá na základe tejto zmluvy nárok na žiadnu inú kompenzáciu, ani na úhradu nákladov vynaložených poskytovateľom pri plnení záväzkov podľa tejto zmluvy.
  2. Vystavená faktúra vyhotovená v troch rovnopisoch bude spĺňať všetky minimálne náležitosti daňového dokladu vyžadované príslušnými právnymi predpismi (tzn. min.: názov projektu, označenie faktúry a jej číslo, názov a sídlo objednávateľa a poskytovateľa, IČO, DIČ, IČ DPH, identifikovanie zmluvy, rozsah uskutočnených prác, a poskytnutých služieb a obdobie /dátum zdaniteľného plnenia/, deň vystavenia faktúry, deň splatnosti, označenie bankového spojenia objednávateľa a poskytovateľa / názov peňažného ústavu a číslo účtu, súpis vykonaných prác a poskytnutých služieb, fakturovanú čiastku, odtlačok pečiatky a podpis oprávnenej osoby). V prípade, že faktúra nebude spĺňať všetky náležitosti daňového dokladu stanovené príslušnými aplikovateľnými právnymi predpismi (najmä zákona č. 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov) alebo nebude obsahovať všetky jej súčasti, ktoré v zmysle tejto zmluvy má obsahovať, objednávateľ je oprávnený vrátiť ju poskytovateľovi do 15 kalendárnych dní od doručenia na doplnenie alebo prepracovanie. V tomto prípade lehota splatnosti faktúry neplynie. Lehota splatnosti faktúry začne plynúť dňom doručenia kompletnej faktúry objednávateľovi, ktorá bude vyhotovená v súlade so všetkými podmienkami vyplývajúcimi z tejto zmluvy.
  3. Lehota splatnosti faktúr je najmenej 30 kalendárnych dní odo dňa ich doručenia objednávateľovi na adresu objednávateľa alebo odo dňa poskytnutia riadneho plnenia predmetu zmluvy poskytovateľom, podľa toho, ktorý z týchto dní nastal neskôr. V prípade vrátenia faktúry v zmysle ods. 5.6 posledná veta tohto článku zmluvy začne nová 30-dňová lehota splatnosti plynúť doručením opravenej faktúry objednávateľovi, pričom sa má za to., že objednávateľ nie je v omeškaní s úhradou faktúry skôr, než márne uplynie takáto nová 30-dňová lehota; zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo zmluvy.
  4. V prípade omeškania objednávateľa s úhradou faktúr podľa tejto zmluvy má poskytovateľ právo účtovať objednávateľovi úroky z omeškania v príslušnej zákonnej výške za každý aj začatý deň omeškania.
  5. V prípade omeškania poskytovateľa s plnením akejkoľvek povinnosti vyplývajúcej z tejto zmluvy (najmä uvedenej v čl. III tejto zmluvy) pre objednávateľa, je objednávateľ oprávnený účtovať poskytovateľovi zmluvnú pokutu vo výške 500,- Eur za každé jednotlivé porušenie a za každý čo i len začatý deň omeškania poskytovateľa s plnením jeho povinnosti jednotlivo. Zmluvnou pokutou nie je dotknutý nárok objednávateľa na náhradu škody v celom jej rozsahu, a to nezávisle od zmluvnej pokuty. V prípade, že poskytovateľ činnosti stavebného dozoru podľa tejto zmluvy neposkytol riadne, nemá poskytovateľ nárok na tomu zodpovedajúcu časť odplaty, a to aj vtedy, ak už bola v akejkoľvek časti vyplatená; takto vyplatenú odplatu sa poskytovateľ zaväzuje vrátiť.

**Čl. VI**

**Práva a povinnosti zmluvných strán**

* 1. Poskytovateľ je povinný dodržiavať všetky všeobecne záväzné právne predpisy platné a účinné v Slovenskej republike vrátane aplikovateľných technických a iných noriem vzťahujúcich sa na činnosť v zmysle tejto zmluvy a Zmluvy so zhotoviteľom.
  2. Poskytovateľ sa zaväzuje vykonať predmet zmluvy poctivo, s vynaložením odbornej starostlivosti, v záujme a podľa pokynov objednávateľa, inak mu zodpovedá za škodu. Poskytovateľ je povinný bezodkladne oznámiť objednávateľovi všetky okolnosti, ktoré zistil pri výkone činnosti stavebného dozoru podľa tejto zmluvy, ktoré môžu mať vplyv na zmenu jeho pokynov. Pre pokyny objednávateľa sa ďalej uplatní článok III ods. 3.3 tejto zmluvy vyššie.
  3. Poskytovateľ sa pri výkone činnosti stavebného dozoru podľa tejto zmluvy zaväzuje postupovať čestne a nestranne, zachovávať obchodné tajomstvo, zdržať sa všetkých verejných vyhlásení týkajúcich sa výkonu činnosti stavebného dozoru bez predchádzajúceho písomného súhlasu objednávateľa, nevykonávať žiadnu činnosť a neprijímať akúkoľvek výhodu, ktorá by bola nezlučiteľná so záväzkami vyplývajúcimi mu z tejto zmluvy.
  4. Poskytovateľ nie je oprávnený vykonávať činnosti stavebného dozoru prostredníctvom tretej osoby, bez výslovného predchádzajúceho písomného súhlasu objednávateľa.
  5. Poskytovateľ podpisom tejto zmluvy berie na vedomie, že pracovná doba zhotoviteľa nie je obmedzená a akékoľvek práce a činnosti na základe Zmluvy so zhotoviteľom môžu byť vykonávané aj počas dní pracovného voľna a pracovného pokoja, taktiež počas štátnych a cirkevných sviatkov, ako aj v akomkoľvek čase. Poskytovateľ v súlade s uvedeným, je povinný zabezpečiť výkon potrebných odborných činností stavebného dozoru podľa tejto zmluvy počas celej doby trvania tejto zmluvy.
  6. Poskytovateľ je povinný uchovávať jednu kópiu zo všetkých záznamov, odsúhlasenej projektovej dokumentácie a ostatných písomností týkajúcich sa realizácie projektu (stavby) počas celej doby trvania zmluvy na stavenisku. Poskytovateľ pred predložením záverečnej správy stavebného dozoru odovzdá celú takúto dokumentáciu osobe objednávateľa oprávnenej rokovať vo veciach technických, ktorá jej prevzatie písomne potvrdí. Odovzdanie kompletnej dokumentácie je podmienkou schválenia záverečnej (poslednej) faktúry poskytovateľa. V prípade odstúpenia od zmluvy je poskytovateľ povinný celú dokumentáciu odovzdať objednávateľovi bezodkladne, najneskôr v lehote nadobudnutia účinnosti odstúpenia od zmluvy. O odovzdaní dokumentácie bude vyhotovený písomný protokol podpísaný poskytovateľom a osobou oprávnenou rokovať za objednávateľa vo veciach technických v zmysle tejto zmluvy.
  7. Každé schválenie, kontrola, potvrdenie, požiadanie, skúška alebo podobný úkon objednávateľa (vrátane absencie nesúhlasu) nezbavuje poskytovateľa žiadnej zodpovednosti, ktorú má podľa zmluvy, vrátane zodpovednosti za chyby, opomenutia, rozdiely, nesúlady a zároveň touto požiadavkou nedochádza k zmene výšky odplaty uvedenej v čl. V ods. 5.1 tejto zmluvy.
  8. Objednávateľ je povinný bezodkladne poskytnúť poskytovateľovi na jeho požiadanie všetku nevyhnutnú a rozumne a spravodlivo očakávateľnú súčinnosť, ktorá mu vyplýva z tejto zmluvy, potrebnú pri zabezpečovaní predmetu zmluvy poskytovateľom.
  9. Poskytovateľ bude bezodkladne informovať osobu objednávateľa oprávnenú rokovať vo veciach zmluvy o priebehu činností poskytovateľa vyplývajúcich z predmetu zmluvy na jeho požiadanie.
  10. Poskytovateľ berie na vedomie, že kontrolu prác na diele bude súčasne vykonávať Technický dozor objednávateľa. Osoba zodpovedná za výkon Technického dozoru objednávateľa bude určená objednávateľom najneskôr ku dňu odovzdania staveniska zhotoviteľovi, pričom objednávateľ je oprávnený uskutočniť zmenu v osobe zodpovednej za Technický dozor objednávateľa kedykoľvek v priebehu realizácie diela/stavby.

**Čl. VII**

**Písomná komunikácia medzi zmluvnými stranami**

* 1. Akákoľvek písomná komunikácia medzi objednávateľom a poskytovateľom sa bude uskutočňovať v slovenskom jazyku.
  2. Akákoľvek písomná komunikácia medzi objednávateľom a poskytovateľom sa musí uskutočňovať prostredníctvom pošty, e-mailu alebo kuriéra. Podklady, ktoré je poskytovateľ povinný predložiť a odovzdať objednávateľovi, môže poskytovateľ odovzdať aj osobne po predchádzajúcej dohode s objednávateľom.
  3. Poskytovateľ je povinný zaslať každú písomnosť objednávateľovi aj elektronicky na nasledovné e-mailové adresy: [podatelna@bbsk.sk](mailto:podatelna@bbsk.sk), [robert.machala@bbsk.sk](mailto:robert.machala@bbsk.sk), [alena.martincova@bbsk.sk](mailto:alena.martincova@bbsk.sk). V prípade zaslania písomnosti e-mailom je poskytovateľ povinný písomnosti doručiť do sídla objednávateľa do 3 (troch) pracovných dní aj poštou alebo prostredníctvom kuriéra.
  4. Na účely tejto zmluvy platí, že ak sa písomný právny úkon bude druhej zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej zmluvnej strane aj v prípade, ak bude doporučená zásielka vrátená zmluvnej strane, ktorá ju odoslala, ako nedoručiteľná. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila zmluvnej strane, ktorá ju odoslala ako nedoručiteľná.
  5. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto zmluvy bude vyhotovené v písomnej forme.
  6. Všetky ústne pokyny alebo ústne nariadenia sa musia vždy potvrdiť aj v písomnej forme v lehote troch pracovných dní.

**Čl. VIII**

**Niektoré zásady náhrady škody a odškodnenia, niektoré sankcie a sľub odškodnenia**

* 1. Zodpovednosť za škodu podľa tejto zmluvy je objektívna a tam kde je tak ustanovené, tak aj absolútna (bez možnosti liberácie).
  2. Nahrádza sa skutočná škoda, ušlý zisk, ako aj náklady, ktoré musela poškodená alebo dotknutá zmluvná strana hradiť v súvislosti s uplatňovaním a bránením svojho práva, ako aj súvisiace s minimalizáciou škôd, ak sú nižšie, než škoda, ktorá bola odvrátená. Za náklady v súvislosti s uplatňovaním a bránením práva sa rozumejú aj účelne a rozumne vynaložené náklady na právne poradenstvo a pomoc, ako aj iné obdobné služby. Pre vylúčenie pochybností, za účelne a rozumne vynaložené náklady na právne poradenstvo a pomoc sa považujú vždy tie, ktoré sú v súlade s advokátskou tarifou podľa § 9 a nasl. vyhlášky Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov (ďalej ako „**Vyhláška**“), avšak Vyhláška pre účely tohto odseku 8.2 tohto článku zmluvy tieto náklady nelimituje.
  3. Po dôkladnom posúdení a zvážení všetkých okolností rozhodujúcich pre uzatvorenie tejto zmluvy a jej plnenie sa zmluvné strany zhodli a dohodli na nasledovnom:

1. V súvislosti s plnením tejto zmluvy zmluvné strany neočakávajú, že by objednávateľ mohol spôsobiť poskytovateľovi akúkoľvek škodu a prípadná škoda je preto v súvislosti s  § 379 Obchodného zákonníka limitovaná úrokmi z omeškania, na ktoré je poskytovateľ oprávnený v prípade, ak objednávateľ neplní včas.
2. Zodpovednosť poskytovateľa za škodu je bez výškového obmedzenia – zmluvné strany na účely rozsahu tejto zodpovednosti, resp. náhrady škody, vylučujú aplikáciu § 379 Obchodného zákonníka druhá veta.
   1. V prípade, ak sa zistí, že poskytovateľ potvrdil práce a úkony, ktoré zhotoviteľom neboli vykonané v súlade so Zmluvou so zhotoviteľom, objednávateľ bude mať nárok uplatniť voči poskytovateľovi zmluvnú pokutu, a to vo výške 1 000,- Eur (slovom : jedentisíc eur) za každé takéto zistenie. Tým však nie je dotknutý nárok objednávateľa na náhradu škody, ktorá mu takýmto konaním poskytovateľa vznikla, a to v celom rozsahu nezávisle od zmluvnej pokuty, pričom škoda v takomto prípade predstavuje minimálne hodnotu prác, ktoré boli poskytovateľom zhotoviteľovi potvrdené ako vykonané, avšak v skutočnosti vykonané neboli, a to bez ohľadu na to, či budú neskôr dodané. Takejto zodpovednosti sa poskytovateľ nemôže nijako zbaviť (je absolútna).
   2. **Odškodnenie a sľub odškodnenia.** V prípade, ak v súvislosti s porušením akejkoľvek povinnosti poskytovateľa bude uložená objednávateľovi akákoľvek pokuta alebo iná sankcia, vznikne akákoľvek škoda alebo si akákoľvek osoba proti objednávateľovi uplatní akékoľvek právo, zaväzuje sa poskytovateľ objednávateľa v plnom a neobmedzenom rozsahu a na prvú výzvu objednávateľa odškodniť, a to ešte pred tým, než objednávateľ vykonateľne uloženú pokutu alebo sankciu alebo právo tretej osoby uhradí alebo uspokojí. Poskytovateľ týmto ďalej udeľuje objednávateľovi sľub odškodnenia a zaväzuje sa objednávateľovi na prvú výzvu v plnom a neobmedzenom rozsahu nahradiť akékoľvek a všetky škody a iné ujmy, ktoré objednávateľovi v súvislosti s plnením tejto zmluvy môžu vzniknúť. Pod takými škodami a ujmami sa okrem iného rozumie aj akákoľvek a všetka škoda a ujma, ktoré objednávateľ utrpí v akejkoľvek súvislosti so Zmluvou so zhotoviteľom, a to najmä, nie však výlučne:
3. V dôsledku toho, že objednávateľ poruší voči zhotoviteľovi akýmkoľvek spôsobom Zmluvu so zhotoviteľom z dôvodu, že poskytovateľ akokoľvek porušil túto zmluvu; ako aj
4. V dôsledku toho, že poskytovateľ akokoľvek porušil túto zmluvu, čo viedlo k vzniku škody alebo ujmy na strane objednávateľa v akejkoľvek súvislosti so Zmluvou so zhotoviteľom, najmä tým, že zhotoviteľ nevykonal akúkoľvek činnosť riadne a včas alebo inak porušil Zmluvu so zhotoviteľom, a to bez ohľadu na to, že konečnú zodpovednosť za plnenie Zmluvy so zhotoviteľom má zhotoviteľ. Odškodnenie podľa tohto písmena b) je objednávateľ od poskytovateľa oprávnený žiadať len vtedy, ak zhotoviteľ na základe Zmluvy so zhotoviteľom takúto škodu, resp. ujmu objednávateľa neodstráni, resp. nenahradí, a to ani v lehote jedného mesiaca po tom, čo na to objednávateľ zhotoviteľa vyzval. Objednávateľ je však vždy oprávnený žiadať všetky škody a ujmu, ktoré mu zo Zmluvy so zhotoviteľom vznikli, avšak tieto nemohol riadne alebo včas uplatniť voči zhotoviteľovi, najmä z dôvodu, že o týchto škodách alebo ujmách, resp. o relevantných skutočnostiach potrebných ku kvalifikácii, kvantifikácii, uplatneniu a ďalším obdobných relevantným úkonom v súvislosti so škodami alebo ujmami, nebol zo strany poskytovateľa dostatočne a včas upovedomený. V rozsahu, v akom poskytovateľ uhradí objednávateľovi škodu, za ktorú zodpovedá aj zhotoviteľ, prechádzajú tieto nároky na poskytovateľa akoby boli postúpené; v danej súvislosti objednávateľ nezodpovedá ani neručí ani za existenciu, platnosť, ani výšku týchto nárokov, ako ani za ich vymožiteľnosť.
   1. **Vyššia moc – „vis major“ -** Prípadné „vlny“ epidémie nového koronavírusu spôsobujúceho ochorenie COVID-19 sa nepovažujú za prípad vyššej moci a o prípad vyššej moci môže ísť len vtedy a v takom rozsahu, ak v dôsledku záväzných opatrení príslušných orgánov verejnej moci dôjde k priamemu (nie nepriamemu) znemožneniu výkonu činností podľa tejto zmluvy (t. j. napr. fyzický zákaz výkonu činností súvisiacich s realizáciou predmetu tejto zmluvy). Žiaden prípad vyššej moci nebude mať vplyv na odplatu a jej výšku (čl. V) bez ohľadu na výšku nákladov, ktoré bude musieť v danej súvislosti poskytovateľ znášať alebo vynaložiť, t. j. každá zmluvná strana znáša vlastné náklady v súvislosti s vyššou mocou.
   2. Ostatné ustanovenia tejto zmluvy v rozsahu v akom priznávajú osobitné práva alebo ukladajú osobitné povinnosti, nie sú ustanoveniami tohto článku VIII. dotknuté.

**Čl. IX**

**Ukončenie zmluvy**

* 1. Táto zmluva zaniká:
     1. riadnym splnením všetkých práv a povinností zmluvných strán vyplývajúcich z tejto zmluvy;
     2. písomnou dohodou zmluvných strán, a to ku dňu uvedenému v dohode;
     3. odstúpením od zmluvy výlučne na základe dôvodov uvedených v ods. 9.2 a 9.3 tohto článku IX zmluvy nižšie alebo na základe kogentných ustanovení aplikovateľných právnych predpisov. Odstúpenie zmluvnej strany nadobúda účinnosť doručením písomného odstúpenia druhej zmluvnej strane.
  2. Za predpokladu, ak v tejto zmluve nie je ustanovené inak, objednávateľ je oprávnený odstúpiť od zmluvy aj z nasledovných dôvodov:

1. Ak súd právoplatne uzná kohokoľvek z členov štatutárneho orgánu poskytovateľa alebo zamestnancov poskytovateľa za vinných z trestného činu bezprostredne súvisiaceho s uzatváraním a/alebo plnením tejto zmluvy alebo Zmluvy so zhotoviteľom;
2. Strata nevyhnutnej kvalifikácie poskytovateľa, vrátane, ale nielen, strata (živnostenského) oprávnenia na vykonávanie činnosti, ktorá bezprostredne súvisí s predmetom tejto zmluvy alebo Zmluvy so zhotoviteľom, pokiaľ poskytovateľ opätovne nezíska túto kvalifikáciu do 15 dní; alebo
3. Závažné porušenie povinností poskytovateľa podľa tejto zmluvy, pričom závažným porušením povinností poskytovateľa sa rozumie najmä, nie však výlučne:
4. Opakované vykonávanie činnosti stavebného dozoru v rozpore s touto zmluvou a/alebo Zmluvou so zhotoviteľom, vrátane opakovaného porušenia akejkoľvek povinnosti uvedenej v článku III tejto zmluvy (za opakované porušenie sa považuje buď porušenie jednej povinnosti aspoň 2x, avšak aj porušenie aspoň dvoch rôznych povinností);
5. Neodstránenie vád alebo nedostatkov poskytovanej činnosti stavebného dozoru v lehote určenej objednávateľom;
6. Neodôvodnené nedodržanie pokynov objednávateľa, za predpokladu, že dotknutý pokyn má podstatný význam pre realizáciu plnenia podľa tejto zmluvy, resp. Zmluvy so zhotoviteľom; v pochybnostiach platí, že pokyn mal podstatný význam;
7. Podstatné omeškanie (t. j. viac ako 10 kalendárnych dní) pri vykonávaní činností podľa tejto zmluvy a/alebo Zmluvy so zhotoviteľom z dôvodu na strane poskytovateľa;
8. Porušenie povinnosti uvedenej v čl. X ods. 10.9 tejto zmluvy,
9. Nedodržanie akejkoľvek inej povinnosti podľa tejto zmluvy, na ktoré objednávateľ upozornil, podľa povahy stanovil lehotu na nápravu, pričom zo strany poskytovateľa nedošlo k upusteniu od porušovania povinnosti a/alebo k uskutočneniu nápravy v objednávateľom stanovenej lehote;

1. Ak nastanú právne skutočnosti majúce za následok zmenu v právnom postavení poskytovateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie vyplývajúce z tejto Zmluvy zo strany poskytovateľa a poskytovateľ neoznámi tieto skutočnosti objednávateľovi najneskôr do 10 kalendárnych dní odo dňa, kedy tieto skutočnosti nastali. Poskytovateľ zodpovedá za škodu spôsobenú objednávateľovi v dôsledku porušenia povinnosti podľa prvej vety tohto písm. d) zmluvy a objednávateľ má právo odstúpiť od zmluvy. Za akúkoľvek inú zmenu sa považuje aj zmena bankového spojenia poskytovateľa, pričom k tejto informácii je poskytovateľ povinný predložiť aj potvrdenie príslušnej banky;
   1. Poskytovateľ je oprávnený odstúpiť od zmluvy výlučne v prípade omeškania objednávateľa s platením odplaty alebo jej časti o viac ako 30 kalendárnych dní. Na platnosť odstúpenia poskytovateľa sa však vyžaduje, aby pred odstúpením objednávateľa písomne vyzval na nápravu, stanovil primeranú lehotu aspoň 15 kalendárnych dní, upozornil na možnosť odstúpenia, pričom lehota na nápravu márne uplynula.
   2. Zánikom tejto zmluvy akýmkoľvek spôsobom nezanikajú nasledujúce ustanovenia zmluvy: čl. II odsek 2.2, celý článok VII, celý článok VIII, ako aj všetky ďalšie ustanovenia upravujúce zodpovednosť za škodu, otázku náhradu škody a zmluvné pokuty kdekoľvek v tejto zmluve, celý článok X , ako ani ďalšie ustanovenia zmluvy, ak z ich povahy vyplýva, že majú ostať zachované aj po zániku zmluvy (t. j. vrátane tohto ods. 9.4 a ods. 9.5 tohto článku zmluvy), ako ani ustanovenia, vo vzťahu ku ktorým tak vyplýva z aplikovateľných právnych predpisov.
   3. K momentu účinnosti odstúpenia od zmluvy je poskytovateľ povinný bezodkladne vykonať všetky nevyhnutné opatrenia na okamžité a riadne ukončenie poskytovania činnosti stavebného dozoru tak, aby objednávateľovi nevznikla žiadna škoda, vrátane odovzdania všetkých dokladov bez ohľadu na ich formu, upozornenia na všetky relevantné skutočnosti potrebné na riadne plnenie Zmluvy so zhotoviteľom, na prípadné hroziace škody, vrátane predloženia podrobnej správy k vyššie uvedenému.

**Čl. X**

**Záverečné ustanovenia**

* 1. Pri riešení otázok neupravených touto zmluvou sa zmluvné strany budú riadiť príslušnými ustanoveniami Obchodného zákonníka a ustanoveniami ostatných aplikovateľných všeobecne záväzných právnych predpisov účinných na území Slovenskej republiky.
  2. Túto zmluvu možno meniť a dopĺňať len vzostupne očíslovanými a datovanými písomnými dodatkami podpísanými oprávnenými zástupcami obidvoch zmluvných strán, vyhotovenými v rovnakom počte rovnopisov ako táto zmluva.
  3. Zmluvné strany vyhlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
  4. Táto zmluva je vyhotovená v 6 (šiestich) rovnopisoch, pričom každý má platnosť originálu, s určením štyri vyhotovenia pre objednávateľa a dve pre poskytovateľa.
  5. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
  6. Táto zmluva nadobúda platnosť dňom podpisu obidvomi zmluvnými stranami a účinnosť po splnení nasledovných kumulatívnych podmienok:
     1. dňom nasledujúcim po dni zverejnenia zmluvy v Centrálnom registri zmlúv vedenom Úradom vlády SR /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, a
     2. dňom nadobudnutia účinnosti Zmluvy so zhotoviteľom.
  7. V prípade, ak niektoré ustanovenie tejto zmluvy je alebo sa z akéhokoľvek dôvodu stane neplatné, neúčinné, alebo nevynútiteľné, nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení tejto zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel tejto zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia tejto zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené právnym poriadkom Slovenskej republiky, pričom sa použijú také ustanovenia, ktoré zodpovedajú kritériám predchádzajúcej vety.
  8. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „**Zákon o registri partnerov verejného sektora**“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o registri partnerov verejného sektora. Poskytovateľ je povinný na požiadanie objednávateľa predložiť všetky zmluvy so subdodávateľmi. Porušenie ktorejkoľvek z povinností poskytovateľa podľa tohto odseku tohto článku zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc a/alebo právo objednávateľa požadovať zaplatenie zmluvnej pokuty vo výške celkovej maximálnej odplaty poskytovateľa za stavebný dozor podľa článku V ods. 5.1. tejto zmluvy. Zaplatením zmluvnej pokuty nie je dotknuté právo objednávateľa požadovať od poskytovateľa náhradu škody, ktorá nesplnením vyššie uvedených povinností poskytovateľa vznikne objednávateľovi.
  9. Poskytovateľ nesmie predmet plnenia podľa tejto zmluvy ako celok odovzdať na vykonanie inému subjektu. Časť predmetu plnenia podľa tejto zmluvy môže odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 2 tejto zmluvy.
  10. Zoznam subdodávateľov (príloha č. 2) obsahuje  identifikačné údaje, predmet subdodávky a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Poskytovateľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto zmluvy je poskytovateľ povinný oznámiť objednávateľovi akúkoľvek zmenu údajov o subdodávateľovi.
  11. Poskytovateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je poskytovateľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto zmluvy je poskytovateľ povinný oznámiť objednávateľovi akúkoľvek zmenu údajov o novom subdodávateľovi. Porušenie ktorejkoľvek z povinností poskytovateľa podľa tohto odseku tohto článku zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc a/alebo právo objednávateľa požadovať zaplatenie zmluvnej pokuty vo výške celkovej maximálnej odplaty poskytovateľa za stavebný dozor podľa čl. V ods. 5.1. tejto zmluvy. Zaplatením zmluvnej pokuty nie je dotknuté právo objednávateľa požadovať od poskytovateľa náhradu škody, ktorá nesplnením vyššie uvedených povinností poskytovateľa vznikne objednávateľovi.
  12. Zmluvné strany sa týmto zaväzujú, že budú dodržiavať povinnosti uložené zmluvným stranám na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že osobné údaje, s ktorými sa na základe zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijako zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa zmluvy budú niektorou zo zmluvných strán druhej zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.
  13. Zmluvné strany sa dohodli, že ich vzájomná komunikácia súvisiaca s touto zmluvou si pre svoju záväznosť vyžaduje písomnú formu. Zmluvné strany využívajú pre svoju komunikáciu prednostne elektronickú formu komunikácie, čo však nijako nevylučuje možnosť písomnej komunikácie zmluvných strán ani v listinnej podobe. Zmluvné strany sa zaväzujú, že ich vzájomná komunikácia bude prebiehať v slovenskom jazyku. Každá písomnosť predkladaná ktoroukoľvek zmluvnou stranou v súvislosti s touto zmluvou bude predkladaná v slovenskom jazyku. V prípade, ak bola dokumentácia vyhotovená v inom jazyku ako v jazyku podľa predchádzajúcej vety, pre jej použitie pre účely tejto zmluvy je potrebný úradný preklad do slovenského jazyka, ak budúci objednávateľ neurčí inak.
      1. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť v listinnej podobe, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. Takto doručovaná písomnosť sa bude považovať za doručenú:

1. dňom jej prevzatia adresátom – t.j. zmluvnou stranou, ktorej sa písomnosť doručuje (ďalej aj ako „**adresát**“), alebo
2. dňom, kedy adresát odmietne osobne alebo poštou/expresnou kuriérskou službou doručovanú písomnosť prevziať, alebo
3. dňom, kedy pošta/expresná kuriérska služba vráti doručovanú písomnosť odosielajúcej zmluvnej strane ako nedoručenú.
   * 1. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť elektronicky prostredníctvom Ústredného portálu verejnej správy, Zmluvné strany sa zaväzujú mať na tento účel zriadené a aktívne elektronické schránky, a za deň doručenia písomnosti zmluvnej strane (adresátovi) do elektronickej schránky prostredníctvom Ústredného portálu verejnej správy podľa tohto bodu zmluvy sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky zmluvnej strany, ktorá je jej adresátom, a to aj vtedy, ak sa táto zmluvná strana (adresát) o takto zasielanej písomnosti na základe tejto zmluvy nedozvedela.
     2. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť elektronicky prostredníctvom e-mailu, bude takáto písomnosť považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty zmluvnej strany, ktorá je jej adresátom, teda momentom, kedy zmluvnej strane, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, zmluvné strany výslovne súhlasia s tým, že ich vzájomná komunikácia podľa tohto odseku zmluvy nebude prebiehať prostredníctvom e-mailu. Za účelom realizácie doručovania prostredníctvom e-mailu sa zmluvné strany zaväzujú:
   1. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať a aktualizovať, pričom nesplnenie tejto povinnosti bude zaťažovať tú zmluvnú stranu, ktorá aktualizáciu neoznámila, a zásielka/písomnosť doručená na neaktuálnu e-mailovú adresu sa bude považovať na účely tejto zmluvy za riadne doručenú,
   2. vzájomne si písomne oznámiť všetky údaje, ktoré budú potrebné pre tento spôsob doručovania,
   3. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, zmluvná strana, ktorá má tento technický problém, je jeho existenciu povinná oznámiť druhej zmluvnej strane, pričom na doručovanie písomností sa uplatní postup podľa tohto článku ods. 10.14 bod 10.14.1. alebo 10.14.2. tejto zmluvy.
   4. Akékoľvek spory vyplývajúce z tejto zmluvy alebo z právnych vzťahov vzniknutých na základe tejto zmluvy, budú zmluvné strany riešiť predovšetkým vzájomnou dohodou. V prípade ak k vyriešeniu sporu nedôjde vzájomnou dohodou, je ktorákoľvek zo zmluvných strán oprávnená podať návrh na príslušný súd na vyriešenie vzniknutého sporu.
   5. Zmluvné strany vyhlasujú, že výšky zmluvných pokút dohodnuté v tejto zmluve považujú za primerané, pretože pri rokovaniach o dohode o výškach zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností.
   6. Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni alebo za nápadne nevýhodných podmienok, zmluvu si prečítali, obsahu zmluvy porozumeli a na znak súhlasu s obsahom zmluvy ju vlastnoručne podpisujú.
   7. Neoddeliteľnou súčasťou tejto zmluvy sú jej nasledovné prílohy:

Príloha č. 1 - Formát pravidelnej správy stavebného dozoru;

Príloha č. 2 - Zoznam všetkých subdodávateľov a podiel subdodávok/Čestné vyhlásenie o nevyužití subdodávateľov

V Banskej Bystrici, dňa .................................. V ................................, dňa .................

Objednávateľ: Poskytovateľ:

**Banskobystrický samosprávny kraj .........................................**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mgr. Ondrej Lunter,** predseda (štatutárny zástupca zhotoviteľa)

Banskobystrického samosprávneho kraja